AIŠKINAMASIS RAŠTAS

Dėl Molėtų rajono savivaldybės viešosios įstaigos Molėtų rajono greitosios medicinos pagalbos centro dalininkės (savininkės) turtinių ir neturtinių teisių ir turto perdavimo valstybės nuosavybėn

1. Parengto tarybos sprendimo projekto tikslai ir uždaviniai:

Tikslas – sutikti perduoti Molėtų rajono savivaldybės viešosios įstaigos Molėtų rajono greitosios medicinos pagalbos centro dalininkės (savininkės) turtines ir neturtines teises ir pareigas valstybės nuosavybėn (valstybės pavaldumo juridinio asmens - viešosios įstaigos Greitosios medicinos pagalbos tarnybos veiklai).

1. Siūlomos teisinio reguliavimo nuostatos:

Sprendimu teisinio reguliavimo nuostatos nenustatomos.

1. Laukiami rezultatai:

GMP veiklą vykdys valstybės pavaldumo juridinis asmuo - viešoji įstaiga Greitosios medicinos pagalbos tarnyba.

1. Lėšų poreikis ir jų šaltiniai:

Lėšų poreikio nėra.

1. Kiti sprendimui priimti reikalingi pagrindimai, skaičiavimai ar paaiškinimai.

Savivaldybė gavo iš Lietuvos Respublikos sveikatos apsaugos ministerijos (toliau - Sveikatos ministerija) 2022 m. birželio 21 d. raštą Nr. (10.1.1.2E-421)10-2915 „Dėl sprendimų priėmimo“, kuriame nurodoma, kad Lietuvos Respublikos Seimas 2022 m. gegužės 19 d. priėmė Lietuvos Respublikos sveikatos priežiūros įstaigų įstatymo 39 straipsnio pakeitimo įstatymą ir Lietuvos Respublikos sveikatos sistemos įstatymo 2 straipsnio pakeitimo ir Įstatymo papildymo 191 straipsniu įstatymą (toliau – GMP įstatymai). GMP įstatymais nuo 2023 m. liepos 1 d. centralizuojama greitosios medicinos pagalbos paslaugas teikiančių įstaigų sistema, apjungiant jas į vieną valstybės pavaldumo juridinį asmenį – viešąją įstaigą Greitosios medicinos pagalbos tarnybą (savivaldybės pavaldumo greitosios medicinos paslaugas teiksiančių įstaigų (ar kaip atskirų juridinių asmenų, ar kaip kitos įstaigos padalinių) nuo 2023 m. liepos 1 d. nebeliks).

Siekiant tinkamai įgyvendinti GMP įstatymus Sveikatos ministerija rašte prašo:

1. Priimti savivaldybės tarybos sprendimus dėl savivaldybei priklausančių GMP viešosios įstaigos, veikiančios kaip atskiras juridinis asmuo, savininko teisių ir pareigų perdavimo valstybei;

2. Priimti sprendimus dėl savivaldybei priklausančio ir  GMP taškų žemėlapyje kaip būsimas GMP taškas (Molėtų r. sav. Giedraičių mstl. Vilniaus g. 32-1, Graužinių g. 13, Molėtai), nurodyto Molėtų GMP veiklai naudojamo turto perdavimo valstybės nuosavybėn.

Molėtų rajono savivaldybė šiuo sprendimu sutinka perduoti Molėtų rajono savivaldybės viešosios įstaigos Molėtų rajono greitosios medicinos pagalbos centro dalininkės (savininkės) turtines ir neturtines teises ir pareigas bei Molėtų GMP patikėjimo teisepagal patikėjimo sutartį valdomą ilgalaikį materialųjį turtą - automobilį „VW Transporter“.

Sprendimo projektas dėl nekilnojamojo turto (patalpų) perdavimo bus rengiamas vėliau, kai paaiškės, kiek ir kokių patalpų reikia Molėtų GPM ir Giedraičių mstl. steigiamam GMP taškui.